Diari Oficial de la Generalitat Valenciana


Sumari del DOGV 6773, del 14-05-2012 (2012/4650)

ACORD d'11 de maig de 2012, del Consell, pel qual s'amplia el termini per a resoldre el concurs públic convocat per mitjà de la Resolució de 9 de novembre de 2011, per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6773

Data del DOGV
:   14-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4650


Data del document
:   11-05-2012

Organisme emissor
:   Conselleria de Presidència

Tipus de document
:   Acord

Anàlisi jurídica

 Descriptors 

:   * contracte administratiu

ACORD d'11 de maig de 2012, del Consell, pel qual s'amplia el termini per a resoldre el concurs públic convocat per mitjà de la Resolució de 9 de novembre de 2011, per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana. [2012/4650]  
El Consell, en la reunió del dia 11 de maig de 2012, va adoptar l'acord següent:  
Per mitjà de la Resolució de 9 de novembre de 2011, de la consellera de Presidència i vicepresidenta del Consell, publicada en el Diari Oficial de la Comunitat Valenciana (DOCV) núm. 6650, de 14 de novembre de 2011, es va convocar el concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana, i es va aprovar el plec de condicions pel qual havia de regir-se el mencionat concurs.  
La clàusula 11 del plec de condicions establix que el Consell disposarà d'un termini de sis mesos, a comptar des de la publicació de la convocatòria del concurs, per a l'adjudicació de les llicències. Este termini, que venç el 14 de maig de 2012, podrà, no obstant això, ser prorrogat pel Consell si ho considera convenient.  
L'article 42.6 de la Llei de Règim Jurídic de les Administracions Públiques i del Procediment Administratiu Comú establix que quan el nombre de sol·licituds formulades poguera suposar un incompliment del termini màxim de resolució, l'òrgan competent per a resoldre podrà, excepcionalment, acordar l'ampliació del termini màxim de resolució i notificació per mitjà d'una motivació clara de les circumstàncies concurrents i només una vegada esgotats tots els mitjans a disposició possibles.  
Atenent l'elevat nombre d'ofertes presentades al concurs, 462 formulades per 115 empreses, la complexitat de la seua valoració i la impossibilitat d'acudir a mesures alternatives com l'habilitació de més mitjans personals o materials, ja que la valoració només pot ser realitzada pels tres experts designats per la mesa de licitació, d'acord amb el que preveu la clàusula 9.4 del plec de condicions, es considera convenient ampliar el termini inicialment establit en tres mesos.  
  
Per tot el susdit, i a proposta del conseller de Presidència, el Consell  
  
ACORDA  
  
Primer   
Ampliar en tres mesos, fins al 14 d'agost de 2012, el termini per a resoldre el concurs públic convocat per mitjà de la Resolució de 9 de novembre de 2011, publicada en el Diari Oficial de la Comunitat Valenciana núm. 6650, de 14 de novembre de 2011, per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana  
  
Segon  
Publicar el present acord en el Diari Oficial de la Comunitat Valenciana.   
  
Benicàssim, 11 de maig de 2012  
  
El vicepresident i secretari del Consell,  
JOSÉ CISCAR BOLUFER